Jozini Tiger Lodge | LekkeSlaap
Jozini Tiger Lodge is op die oewer van die skilderagtige Jozini-dam in KwaZulu Natal geleë. Jozini Tiger Lodge is in die hartjie van die Zulu-koninkryk met sy ryk erfenis en ongetemde natuurskoon geleë. Dit is 'n opwindende vakansiebestemming en 'n perfekte luukse wegbreek in die hartjie van die natuur.
Verblyf word in 'n verskeidenheid klassieke kamers, solderkamers, luukse kamers en Executive-suites aangebied. Elke kamer het lugversorging en 'n en suite-badkamer met bad- en stortgeriewe. Ander geriewe sluit koffie- en teemaakgeriewe, kluise, satelliet-TV's en yskassies in wat op versoek met voorraad gevul kan word. Elke kamer het slaapplek vir 2 gaste, behalwe die solderkamers wat slaapplek vir 4 gaste het.
Die hooflodge bied 'n verskeidenheid geriewe, soos 'n topklas-restaurant, privaat sit- en kroegarea, konferensie- en trougeriewe, 'n welwees-sentrum, 'n kinderspeelkamer en 'n gimnasium.
Die restaurant spog met 'n uitgebreide spyskaart en 'n uitstekende uitsig. Die boma-etes buite is wonderlik vir groepe.